П Р О Т О К О Л    № 18

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

20 май 2014 г.

Днес, 20.05.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА - отсъства	

На заседанието присъстват и експертните сътрудници от към Комисията по натовареност: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от Администрацията на Висшия съдебен съвет.

След разисквания по предварително обявения дневен ред и допълнително постъпили материали,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1. Приобщава към становищата, предмет на обобщаване и вземане предвид при изготвяне на проекта, предвиден по точка 6 от дневния ред, следните материали:

- Писмо изх. № 152/12.05.2014 г. от Административен съд – Плевен относно становище по Анализ на натовареността на председателите на съдилища и техните заместници, приет с решение по т. 78 от протокол № 16 от заседание на ВСС, проведено на 10.04.2014 г. /вх. № 91-00-059/16.05.2014 г./;

- Писмо изх. № 588/14.05.2014 г. от председателя на Софийски военен съд относно Анализ на натовареността на председателите на съдилища и техните заместници, приет с решение по т. 78 от протокол № 16 от заседание на ВСС, проведено на 10.04.2014 г. /вх. № 91-00-059/14.05.2014 г./;

- Писмо изх. № 1575/15.05.2014 г. от председателя на Районен съд Червен бряг, съдържащо становища от председателя и от съдиите на съда, относно Анализ на натовареността на председателите на съдилища и техните заместници, приет с решение по т. 78 от протокол № 16 от заседание на ВСС, проведено на 10.04.2014 г. /вх. № 91-00-059/20.05.2014 г./

- Писмо изх. № 350/15.05.2014 г. от председателя на Районен съд Мездра, с приложено становище относно Анализ на натовареността на председателите на съдилища и техните заместници, приет с решение по т. 78 от протокол № 16 от заседание на ВСС, проведено на 10.04.2014 г. /вх. № 91-00-059/20.05.2014 г./

2. Приобщава към обсъждането по точка 2 от дневния ред - Писмо изх. № 176/15.05.2014 г. от председателя на Районен съд – Благоевград /вх. № 11-06-397/20.05.2014 г./

ПО ДНЕВНИЯ РЕД

1. ОТНОСНО: Писмо изх. № 147 от 25.04.2014 г. от председателя на Районен съд – Благоевград, адресирано до Комисията по натовареност /вх. № 11-07-855/29.04.2014/ (отложена т. 2 от Протокол № 17/14.05.2014 на КАОСНОСВ).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение писмото с изх. № 147 от 25.04.2014 г. от председателя на Районен съд – Благоевград.

1.2. Да се изпрати отговор на писмото по т. 1.1. съобразно проведената дискусия в следния смисъл:
- видно е от приетия от ВСС Анализ за натовареността на съдилищата за 2013 г., че РС Благоевград е с висока натовареност по щат - 40,72 бр. дела за разглеждане от 1 съдия при 35.08 бр. свършени дела месечно на 1 съдия. Действителната натовареност е 51,23 бр. дела за разглеждане от 1 съдия при 44,14 бр. свършени дела месечно на 1 съдия. В графата висока натовареност попадат районните съдилища с натовареност от 35 до 50 дела за разглеждане месечно от един съдия;
- преценката за необходимост от командироване на съдии от по-малко натоварен съд в съд с по-голяма натовареност е изцяло в компетентността на съответния административен ръководител от по-горестоящия съд при спазване на изискванията в Правилата за командироване на съдии, прокурори и следователи, приети от Висшия съдебен съвет с решение по Протокол № 25 от 27.06.2013 г., изм. и доп. с решение по Протокол № 31 от 25.07.2013 г.

2. ОТНОСНО: Сигнал от г-жа Катя Бельова – председател на Окръжен съд гр. Благоевград относно констатации по проверка в организацията на дейността на РС – Благоевград по образуването, движението и приключването на делата в електронните папки в АСУД и случайното им разпределение измежду съдийския състав /вх. № 11-06-397/12.05.2014/ (отложена т. 7 от предишното заседание).
Приложения:	1. Цитирания сигнал.
			2. Писмо изх. № 176/15.05.2014 г. от председателя на Районен съд – Благоевград /вх. № 11-06-397/20.05.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение сигнала от председателя на Окръжен съд гр. Благоевград. Доколкото поставените в него въпроси са от компетентност на Инспектората към ВСС, комисията би могла да вземе становище след като се запознае с резултати от извършена проверка.

2.2. Предлага на Комисия „Професионална квалификация, информационни технологии и статистика”, доколкото същият сигнал е депозиран и там, след преценка на повдигнатите въпроси при необходимост да организира съвместна среща с председателите на ОС – Благоевград и РС – Благоевград за обсъждане на общи въпроси по администрирането на съдилищата. В случай, че бъде организирана такава среща за нея да бъдат уведомени всички членове на ВСС с оглед участие от тяхна страна.

2.3. Изпраща решението по т. 2.1 на председателя на Окръжен съд гр. Благоевград, за сведение.

2.4. Изпраща решението по т. 2.2., заедно с писмото от председателя на Районен съд – Благоевград /вх. № 11.06.397/20.05.2014 г./ на Комисия „ПКИТС” към ВСС за сведение и обсъждане.

3. ОТНОСНО: Писмо от представляващия ВСС до председателите на постоянните комисии на ВСС във връзка с окончателното приемане на годишната програма на ВСС и направените по нея предложения след обсъждането й в Гражданския съвет към ВСС /вх. № 88-00-097/09.05.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. В заседанието си на 29.04.2014 г. /Протокол №  16/, като т. 7 от дневния ред Комисията по натовареност се е запознала с предложенията на Сдружение „Център на НПО в Разград” /вх. № 97-00-147/22.04.2014 г./ и във връзка с тях няма какво да добави или измени в годишния план за своята дейност през 2014 г., нито да предложи корекции или допълнения към Проекта за Годишна програма за дейността на ВСС за 2014 г., одобрен на заседанието му на 12.03.2014 г. , които да са от компетентност на комисията.

3.2. Изпраща решението по т. 3.1. на представляващия ВСС за сведение.

4. ОТНОСНО: Извлечение от Протокол № 20 от заседание на ВСС, проведено на 15 май 2014 г., съдържащо решение по т. 70 относно приемане на основните резултати от пилотното емпирично изследване на натовареността на съдиите, проведено в периода декември 2013 г. – януари 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на председателя на комисията съобразно уточненията в днешното заседание, подпомогнат от техническия сътрудник на комисията, да подготви и представи в следващото заседание проект на поискания от ВСС доклад. 

5. ОТНОСНО: Предложение до Комисия по правни въпроси на ВСС във връзка с изпълнение решение на ВСС по т. 72.8 от Протокол № 18 от 17.04.2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема представеното предложение до Комисията по правни въпроси към ВСС за изменение на Правилника за организация на дейността на ВСС и неговата администрация, с оглед създаване на специализирано звено.

5.2. Изпраща предложението по т. 5.1. на Комисия по правни въпроси към ВСС с молба за спешност с оглед срока, определен в решението на ВСС по т. 72.8 от Протокол № 18 от 17.04.2014 г.

5.3. Изпраща предложението по т. 5.1. на Комисия „Съдебна администрация” на ВСС, за сведение с оглед последващо организиране и обезпечаване провеждането на конкурси за запълване на щатната численост на звеното.

6. ОТНОСНО: Проект за решение на ВСС за участието на председателите на съдилища и техните заместници в разпределението на постъпващите дела.

Председателят на комисията докладва обобщение на получените становища във връзка с приетия от ВСС Анализ за натовареността на председателите на съдилища и техните заместници, приет с решение на ВСС от т. 78 от Протокол № 16 от заседание на ВСС, проведено на 10.04.2014 г. и направените в него предложения за участието на председателите на съдилища и техните заместници в разпределението на постъпващите дела.
Получените становища са от: Административен съд София-област, Административен съд Плевен, Районен съд Гоце Делчев, Районен съд Кула, Районен съд Мездра, Районен съд Нови Пазар, Районен съд Русе, Районен съд Червен бряг, Софийски районен съд, Софийски военен съд, Районен съд Свиленград, както и от следовател от ОСО към Окръжна прокуратура Кърджали.
Провежда се дискусия върху проекта за решение, предложен от комисията на ВСС в заседанието му на 10.04.2014 г., като се уточняват и конкретни параметри на натовареност на председателите и заместник-председателите на съдилищата въз основа на получените становища, които да залегнат в проекта, който ще бъде внесен отново за приемане от ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Предоставя становището от следовател Валентин Петков от ОСО при ОП – Кърджали чрез г-жа Елка Атанасова  на Работна подгрупа „Прокурори и следователи” към Работната група за изготвяне на средносрочна стратегия за човешките ресурси в съдебната власт, за сведение и съобразяване с оглед провеждащото се към момента изследване за натовареността на прокурорите и следователите в страната.

6.2. Възлага на председателя на комисията за следващото заседание да представи в писмена форма изложеното обобщение, както и проект за решение на ВСС, съобразно проведената в днешното заседание дискусия.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ